Hamida - shairi

HAMIDA
Aliniumiza hisia na nafsi, Moyo wangu mwepesi ameutawanya,
Baridi shadidi kwa kasi, Siwezi kulala bila kujifanya,
Mwili mzima kushikwa na wasiwasi, Ni kipi nilichokifanya,
Hamida Hamida, Moyo wangu bado wakutaka.

Siku tulipofikiana, Banati jameli alinipumbaza,
Kwa maneno tulishirikiana, Uhusiano wa kirafiki tukakaza,
Mwezi na mwaka ulivyobishana,. Ndivyo tulivyozidi kuzozana,
Hamida Hamida, Moyo wangu bado wakutaka.

Kwa wazazi tulisonga, Baraka watu pakate,
Mahari nililiawenga, Jamaa zako walipate,
Penzi lengo likaligonga, Kunitemea jamu kwa mate,
Hamida Hamida, Moyo wangu bado wakutaka.
 
Jalali liwa uzuri na mema, Wakembe wawili katubariki,
Nidhamu, upole na heshima, Kwa mseto tuliwafiki,
Sasa wanawe wanakirima, Mama yao kawa mnafiki, 
Hamida Hamida, Moyo wangu bado wakutamani.

Magari ausha na mali, Yaliwatawanya fikira zako,
Vibaba na matumbo makali, Walikuingia mwilini mzikoziko,
Ukaniachia akilini maswali, Sauti yako kusijia kwa meko,
Hamida Hamida, Moyo wangu bado wakutaka.

Njoo nyumbani tafadhali, Nirudie mimi wako mpenzi,
Fanya yetu yawe halali, Madharau niyaefushe kama azi,
Nakuhisi waridi wangu lili, Uyawache tabia ya usinzi, 
Hamida Hamida, Moyo wangu bado wakutaka.